Viime kaudella 20-vuotias Tarasov pelasi kaksi ottelua KHL:ssä ja 25 ottelua Venäjän toiseksi korkeimmalla sarjatasolla VHL:ssä. Kauden päätteeksi Tarasov valittiin VHL:n vuoden tulokkaaksi.

Tarasov on kuulunut Venäjän nuorten maajoukkueiden vakionimiin. Alle 18-vuotiaiden MM-kisoissa hän torjui vuonna 2016. Päättyneellä kaudella hän oli saavuttamassa alle 20-vuotiaiden MM-pronssia.

– Daniil on hyvin tavoitteellinen ja päämäärätietoinen kaveri. Hänellä on kova halu kehittyä, ja hän sopii hyvin Ässien arvoihin ja nykyiseen joukkueeseen. Daniil ja Sami Aittokallio tulevat muodostamaan laadukkaan ja kilpailullisen maalivahtikaksikon. Siinä mielessä meillä on hyvä tilanne, että molemmat veskarimme ovat menossa kohti parhaita vuosiaan, Ässien kehitysjohtaja Tommi Kerttula kommentoi seuran tiedotteessa.

Tämänhetkisten suunnitelmien mukaan Tarasov tulee Poriin heinäkuun puolivälissä keskittymään tulevaan kauteen Liigassa.